జేమ్స్ బుకానన్
1866లో "మిస్టర్ బుకానన్స్ అడ్మినిస్ట్రేషన్ ఆన్ ది ఈవ్ ఆఫ్ ది రెబల్లియన్‌"ను బుకానన్ ప్రచురించాడు. అది తొలి అధ్యక్ష స్వీయచరిత్ర. అందులో అతను తన చర్యల గురించి వివరించాడు, చనిపోయే ముందు రోజు " నా చర్యలను చరిత్ర నిరూపిస్తుంది" అని జోస్యం చెప్పుకున్నాడు. 1868 జూన్ 1న 77 ఏళ్ల వయసులో బుకానన్ వీట్‌ల్యాండ్‌లో కన్నుమూశాడు. లాంకాస్టర్‌లోని వుడ్‌వర్డ్ హిల్ శ్మశాన వాటికలో అతను సమాధి చేయబడ్డాడు.
జేమ్స్ బుకానన్
అక్టోబరు మొదట్లో, సైన్యం కమాండింగ్ జనరల్‌ విన్‌ఫీల్డ్ స్కాట్‌, లింకన్ ఎన్నికైతే కనీసం ఏడు రాష్ట్రాలు సమాఖ్యనుండి విడిపోయే అవకాశాలు మెండుగా ఉన్నాయని, అందువల్ల ఆయా రాష్ట్రాల్లో సమాఖ్య ప్రభుత్వ ఆస్తి పరిరక్షణకు, సమాఖ్య దళాలను మరియు ఫిరంగిదళాన్ని భారీగా మొహరించాలని, బుకానన్‌ను హెచ్చరించాడు. బుకానన్ తన దక్షిణ ప్రాంత సానుభూతి భావాలతో పాటు స్కాట్‌ పై ఉన్న చీదరింపుతో, ఆ ముందస్తు హెచ్చరింపుపై ఎలాంటి చర్యా తీసుకోలేదు. ఈ విధంగా సమాఖ్య జోక్యం లేకుండా రాష్ట్రాలు యూనియన్‌ను విడిచిపెట్టేందుకు మార్గం సుగమం చేశాడు.